b'\n_START_ARTICLE_\nDBU Pokalen 2018-19\n_START_SECTION_\nStruktur\n_START_PARAGRAPH_\nI 1. runde var der 88 hold. 52 kom fra kvalifikationskampene blandt serieholdene i s\xc3\xa6sonen 2017-18 hos DBU Bornholm (1 hold), DBU Fyn (8 hold), DBU Jylland (19 hold) DBU K\xc3\xb8benhavn (8 hold), DBU Lolland-Falster (3 hold) og DBU Sj\xc3\xa6lland (13 hold). 24 hold kom fra 2. division 2017-18. 9 hold kom fra 1. division 2017-18. De sidste 3 hold var nedrykkerne fra Superligaen 2017-18._NEWLINE_I 2. runde var der 52 hold. 44 af dem var vinderne fra 1. runde. 5 hold fra Superligaen 2017-18. De sidste 3 hold var oprykkerne fra 1. division 2017-18._NEWLINE_I 3. runde var der 32 hold. 26 af dem var vinderne fra 2. runde. De sidste 6 hold var nr. 1-6 fra Superligaen 2017-18._NEWLINE_Herefter tr\xc3\xa5dte ingen nye hold ind.\n_START_SECTION_\nDeltagere\n_START_PARAGRAPH_\n102 hold er med i DBU Pokalen. Alle divisionshold fra s\xc3\xa6sonen 2017-18 er automatisk med i pokalturneringen, mens tilmeldte seriehold spillede kvalifikationskampe for at komme med._NEWLINE_Det lavest rangerede seriehold fra s\xc3\xa6sonen 2017-18, som n\xc3\xa5r l\xc3\xa6ngst, f\xc3\xa5r 100.000 kr.\n_START_SECTION_\nF\xc3\xb8rste runde\n_START_PARAGRAPH_\nI turneringens f\xc3\xb8rste runde er holdene opdelt i en Vest- og \xc3\x98st-pulje. I Vest-puljen deltager 46 hold, der igen er opdelt i to puljer, "Fyn/Jylland-puljen" og "Jylland-puljen". \xc3\x98st-puljen best\xc3\xa5r af 42 hold og er ikke delt op._NEWLINE_Lodtr\xc3\xa6kningen fandt sted fredag den 22. juni 2018.\n_START_SECTION_\nAnden runde\n_START_PARAGRAPH_\nI turneringens anden runde er holdene opdelt i en Vest- og \xc3\x98st-pulje. Da begge puljer skal v\xc3\xa6re lige store rykkes nogle af de fynske hold over i \xc3\x98st-puljen. I alt deltager 52 hold._NEWLINE_Lodtr\xc3\xa6kningen finder sted fredag den 17. august 2018.'